OpenLLM-France/wikimedia huggingface dataset:
# Agència per a la Qualitat del Sistema Universitari de Catalunya

L'Agència per a la Qualitat del Sistema Universitari de Catalunya o abreujat AQU Catalunya és una agència pública per a l'avaluació, l'acreditació i la certificació de la qualitat en l'àmbit de les universitats i dels centres d'ensenyament superior de Catalunya, tant per a l'ensenyament, el professorat, els centres i els serveis.
AQU Catalunya és membre fundador i de ple dret de l'European Association for Quality Assurance in Higher Education (ENQA), i ha estat una de les tres primeres agències a ser inclosa en l'European Quality Assurance Register for Higher Education (EQAR). És membre de la xarxa International Network for Quality Assurance Agencies in Higher Education (INQAAHE), de la qual exerceix el Secretariat des de l'any 2013, de la Red Española de Agencias de Calidad Universitarias (REACU) i de l'European Consortium for Accreditation in higher education (ECA). Ha estat la primera agència de qualitat europea certificada amb la norma ISO.
AQU Catalunya té el seu origen en el Consorci per a la Qualitat del Sistema Universitari a Catalunya que, constituïda el 29 d'octubre de 1996. La seva creació coincideix amb el moment en què es van crear les primeres agències europees. Amb l'aprovació de la Llei d'Universitats de Catalunya el 2003, el consorci es va transformar en l'actual Agència. El 2016 el govern de Catalunya va aprovar una nova regulació de l'agència per afavorir la innovació en la docència i la recerca. El seu director és Jaume Valls Pasola.

## Referències

* 1 2 «Agència per a la Qualitat del Sistema Universitari de Catalunya». Gran Enciclopèdia Catalana. Barcelona: Grup Enciclopèdia Catalana.
* ↑ «Agència per a la Qualitat del Sistema Universitari de Catalunya». Organismes. Generalitat de Catalunya. Generalitat de Catalunya. [Consulta: 29 març 2017].
* ↑ «European Association for Quality Assurance in Higher Education (ENQA)» (en anglès). [Consulta: 29 març 2017].
* ↑ «European Quality Assurance Register for Higher Education (EQAR)» (en anglès). [Consulta: 29 març 2017].
* ↑ «International Network for Quality Assurance Agencies in Higher Education (INQAAHE)» (en anglès). [Consulta: 29 març 2017].
* ↑ «European Consortium for Accreditation in higher education (ECA)» (en anglès). [Consulta: 29 març 2017].
* ↑ ACN. «El Govern aprova els estatuts de l'AQU Catalunya». directe.cat, 08-11-2016. Arxivat de l'original el 2017-03-30. [Consulta: 29 març 2017].
* ↑ Catalunya, Agència per a la Qualitat del Sistema Universitari de. «Jaume Valls Pasola, nou director d’AQU Catalunya a partir de l’1 de novembre de 2021». [Consulta: 31 octubre 2024].
# Edmond Spapen

Edmond Spapen (Anvers, 22 de novembre de 1906 - segle XX) va ser un lluitador belga, que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en la competició del pes gall del programa lluita lliure.

## Referències

* ↑ «Edmond Spapen Olympic Results». sports-reference.com. Arxivat de l'original el 18 d’abril 2020. [Consulta: 4 octubre 2018].
# Altura (astronomia)

L'altura d'un cos celeste és la distància angular d'aquest cos fins a l'horitzó local de l'observador. És una de les coordenades horitzontals; l'altra coordenada és l'azimut.

## Vegeu també

* Coordenades horitzontals
* azimut
* Distància zenital
Viccionari
# Taxa de convergència

En càlcul numèric la velocitat amb la qual una successió convergeix al seu límit s'anomena ordre de convergència. Aquest concepte és, des del punt de vista pràctic, molt important si necessitem treballar amb seqüències de successives aproximacions d'un mètode iteratiu. Fins i tot pot marcar la diferència entre necessitar deu o un milió d'iteracions.

## Definició d'ordre de convergència

Suposem que la seqüència {x$_k$} convergeix al número ξ.
Diem que la successió convergeix amb ordre q a ξ, si
    $\lim _{k\to \infty }{\frac {|x_{k+1}-\xi |}{|x_{k}-\xi |^{q}}}=\mu {\mbox{ amb }}\mu >0.\quad \quad$
El número q s'anomena ordre de convergència.
En particular, convergència d'ordre 1 es diu convergència lineal, la d'ordre 2 convergència quadràtica i la convergència d'ordre 3 convergència cúbica.

## Bibliografia

* Michelle Schatzman (2002), Numerical analysis: a mathematical introduction, Clarendon Press, Oxford. ISBN 0-19-850279-6.
* Endre Süli and David Mayers (2003), An introduction to numerical analysis, Cambridge University Press. ISBN 0-521-00794-1.
* Richard L. Burden and J. Douglas Faires (2001), Numerical Analysis (7th ed.), Brooks/Cole. ISBN 0-534-38216-9
# Ai-ai gegant

L'ai-ai gegant (Daubentonia robusta) és un parent extint de l'ai-ai, l'única altra espècie del gènere Daubentonia. Visqué a Madagascar. Sembla que s'extingí fa menys de 1.000 anys, però mai no fou observat en vida i només se'l coneix a partir de restes subfòssils.

## Referències

* ↑ Nowak, R. M. (editor). Walker's Mammals of the World, 6a edició. Baltimore, Md.: Johns Hopkins University Press, 1999, p.533–534 (vol. 1). ISBN 0801857899.
# Adulària

L'adulària és una varietat de feldespat potàssic, concretament una varietat ordenada de baixa temperatura de l'ortosa o parcialment desordenada de la microclina. Cada localitat nova que es presenta s'ha d'estudiar ben estudiada, ja que la seva estructura és molt semblant a la de l'ortosa i la microclina. Normalment es forma en contexts d'orogènia alpina. Va ser anomenada l'any 1780 per Ermenegildo Pini en honor de la seva localitat tipus, al Massís d'Adularia, a Suïssa. L'adulària pot presentar inclusions d'altres minerals, com ara clorita, hematites, rútil i actinolita entre d'altres.

## Referències

* 1 2 «Adularia» (en anglès). Mindat. [Consulta: 27 novembre 2015].
# Altura (magnitud)

L'altura és la magnitud física que mesura la distància vertical d'un punt respecte a terra o de la part més alta a la més baixa. Quan es fa referència a la dimensió vertical d'un objecte, sol dir-se alçada (per a éssers vius) o alçària. P. ex.: Aquell xicot fa dos metres d'alçada. El gratacel més alt del món fa 828 m d'alçària. En canvi, per a referir-se a la distància vertical entre un punt i un altre de referència, es diu altura. P. ex.: L'avió volava a molta altura. En sentit figurat, es diu també altura. P. ex.: No va estar a l'altura de les circumstàncies. D'altra banda, altitud té un significat encara més concret; és l'altura respecte a una referència, normalment el nivell del mar.

## Vegeu també

* Desnivell
* Metres sobre el nivell del mar

## Enllaços externs

* «Alçària, alçada, altura, altitud», Butlletí de Societat Catalana de Biologia, IEC.
* «Altura / alçària / alçada / altitud», ajuda del programa Salt 4.0.
# Adungu

L'adungu, també anomenat el ekidongo o ennenga, és un cordòfon del poble alur del nord-oest d'Uganda. És una arpa de dimensions variables, podent tenir de set a deu cordes o més.
L'adungu pot ser tocat sol (sovint amb acompanyament vocal) o en un conjunt, tant per a diversió personal, com per a concerts, música terapèutica o a rituals religiosos.
La forma física de l'adungu té orígens africans. La forma musical més coneguda és la música adungu, tanmateix, és una música que utilitza l'escala diatònica de la música clàssica europea i té una gran influència per la presència britànica a Uganda.
Intèrprets moderns que toquen l'adungu són, entre d'altres,el músic ugandès James Makubuya i l'artista americà Crystal Bright.

## Referències

* ↑ . ISBN 8182052912.
* ↑ {{{títol}}}. ISBN 1463558589.
* ↑ Nannyonga-Tamusuza, Sylvia A.. . ISBN 997025135X.
* ↑ «Pop and Jazz Guide». The New York Times, 27-02-2004 [Consulta: 7 juny 2013].
* ↑ Kozinn, Allan «Wu Man, a Pipa Player in Search of the Common Chord». The New York Times, 08-04-2006 [Consulta: 7 juny 2013].
* ↑ Mellor, JG. «Crystal Bright and The Silver Hands announce new album Arxivat 2012-10-27 a Wayback Machine.». Shuffle Magazine. [Consulta: 7 juny 2013].
# Aluata de Juruá

L'aluata de Juruá (Alouatta juara) és una espècie d'aluata. És originari del Perú, el Brasil i possiblement Colòmbia.
# Air Car

L'Air Car és un prototip d'automòbil desenvolupat i produït per Moteur Développement International (MDI), fundat per l'inventor francès Guy Nègre.

## Tecnologia

És un vehicle d'aire comprimit el motor va ser especialment dissenyat per a aquest vehicle. L'aire comprimit s'emmagatzema en un tanc de fibra de carboni a alta pressió, de l'ordre de 30 MPa (4500 psi o 300 bar). En comptes de barrejar combustible amb aire per cremar i moure els pistons amb els gasos calents producte de la combustió, el motor d'aire fa servir l'expansió de l'aire comprimit emmagatzemat per moure els pistons i, per tant, les rodes.
Els quatre grans fabricants que desenvolupen el CAT s'han dissenyat dispositius de seguretat en els seus contenidors, en oposició als paràmetres del motor d'hidrogen de dany i perill associats a un sinistre d'impacte de gran força. L'aire no és inflamable.

## Emissions

Els automòbils a aire estan lliures d'emissions al tub d'escapament, però el seu tanc d'aire comprimit es recarrega usant (típicament) compressors elèctrics i si l'electricitat es pren de la xarxa general de distribució, procedirà de les diverses fonts que l'alimenten, incloent centrals tèrmiques que funcionen a partir de combustibles fòssils, després només si l'energia ve de fonts renovables, l'Air Car serà un vehicle lliure d'emissions d'efecte hivernacle. No obstant això, les emissions poden relocalitzar des dels carrers d'una ciutat a la planta d'energia (i per descomptat, un sistema solar o eòlic pot instal·lar-se a cada llar, eliminant la dependència de l'habitual consum d'energia fòssil).

## Referències

* ↑ Juettner, Bonnie. Hybrid Cars (en anglès). Norwood House Press, 2010, p. 39-40. ISBN 1603571051.

## Vegeu també

* Vehicle d'aire comprimit

## Enllaços externs

* Lexion de YAKEY Corp
* d'aire MDI Theaircar - Anglès
* Crítiques tècniques des WEB crisisenergetica.org i debat amb agent de l'empresa MDI
# Mehdi Ben Attia

Mehdi Ben Attia (àrab: مهدي بن عطية, Mahdī ibn ʿAṭṭiyya) (Tunis, 7 d'agost de 1968) és un guionista i director de cinema tunisià.

## Carrera

Gran d'una família de tres fills, nascut en un entorn burgès, va fer els seus estudis secundaris a l'Institut Francès de La Marsa, on va obtenir el seu batxillerat B. Va continuar els seus estudis a París i va desenvolupar una passió pel cinema. Després d'un DEA en sociologia política a la Universitat de la Sorbona el 1993, va coescriure alguns episodis de les comèdies de situació H i Eva Mag, que es van emetre a Canal+, i, després, un guió per a llargmetratge, La Fêlure, el 1999, escrit en col·laboració amb Zina Modiano. També va col·laborar en el guió de Loin, d'André Téchiné, filmat al Marroc, i d’ Impardonnables, del mateix director, filmat a Venècia.
Mehdi Ben Attia també és actor en un curtmetratge de Zina Modiano, Grogne.
El 2008, va passar darrere de la càmera i va dirigir Le Fil, de la qual també en va ser el guionista, i que fou protagonitzada per Claudia Cardinale, Antonin Stahly-Vishwanadan i Salim Kechiouche. La pel·lícula tracta d'una història d'amor homosexual a Tunísia, un país on l'homosexualitat és un crim. Es va estrenar als cinemes el 12 de maig de 2010. Va estrenar la seva segona pel·lícula el 2012, Je ne suis pas mort, amb Mehdi Dehbi i Emmanuel Salinger en els papers principals.
Del 21 al 25 d'abril de 2015 fa formar part del jurat professional del Festival de Curtmetratges de Troyes.

## Filmografia

* 2000: En face, curtmetratge dirigit amb Zina Modiano ;
* 2009: Le Fil amb Claudia Cardinale, Antonin Stahly-Vishwanadan i Salim Kechiouche ;
* 2012: Je ne suis pas mort amb Mehdi Dehbi, Maria de Medeiros i Emmanuel Salinger ;
* 2017: L'Amour des hommes amb Hafsia Herzi i Raouf Ben Amor.

## Notes i referències

* ↑ «Mehdi Ben Attia Réalisateur/trice, Acteur/trice, Scénariste» (en francès). africine.org. Fédération africaine de la critique cinématographique (FACC), 2020. [Consulta: 15 febrer 2024].
* ↑ Clémence Lebatteux. «Cinéma : le réalisateur Mehdi Ben Attia, une fantastique identité». jeuneafrique.com, 12-09-2013..
# Guido Andreozzi

Guido Andreozzi (Buenos Aires, 5 d'agost de 1991) és un tennista professional argentí d'ascendència italiana. La seva millor posició al rànquing individual va ser el número 70, i el número 101 al de dobles, ambdós aconseguits l'any 2019. La seva carrera s'ha desenvolupat bàsicament en el circuit Challenger i ITF.

## Palmarès
### Dobles masculins: 2 (2−0)

* Llegenda
* Grand Slams (0−0)
* ATP Finals (0−0)
* ATP World Tour Masters 1000 (0−0)
* ATP World Tour 500 (0−0)
* ATP World Tour 250 (2−0)
* Títols per superfície
* Dura (0−0)
* Gespa (0−0)
* Terra batuda (2−0)
| Resultat | Núm. | Data | Torneig | Superfície | Parella | Oponents | Marcador |
| Guanyador | 1. | 28 de juliol de 2024 | Umag, Croàcia | Terra batuda | Miguel Ángel Reyes Varela | Manuel Guinard Grégoire Jacq | 6−4, 6−2 |
| Guanyador | 2. | 16 de febrer de 2025 | Buenos Aires, Argentina | Terra batuda | Théo Arribagé | Rafael Matos Marcelo Melo | 7−5, 4−6, [10−7] |

## Referències

* ↑ «ATP Profile». [Consulta: 27 agost 2012].

## Enllaços externs

* Guido Andreozzi a l'ATP (anglès)
* Guido Andreozzi a la Federació Internacional de Tennis (anglès)
# Aluata de Spix

L'aluata de Spix (Alouatta discolor) és una espècie vulnerable d'aluata originari del sud-est de l'Amazones brasiler. Les principals amenaces per aquest primat són la desforestació i la caça. Anteriorment se'l considerava una subespècie de l'aluata de mans vermelles però, a diferència de la majoria d'individus d'aquesta espècie, l'aluata de Spix té l'esquena de color marró groguenc o vermellós.

## Distribució i hàbitat

Aquesta aluata és nativa del centre-nord d'Amèrica del Sud. La seva distribució comprèn la selva amazònica del centre del Brasil.
Habita en selves primàries i en galeria.

## Costums

Viu en parelles i grups. Normalment pareixen una sola cria.

## Alimentació

Aquestes aluates mengen fulles joves, poncelles, flors, fruites, llavors, tiges, plançons i branques. Les fulles són la principal font de proteïnes i les fruites d'energia i proteïnes.

## Referències

* ↑ Boubli, J.-P.; Di Fiore, A.; Rylands, A.B.; Mittermeier, R.A.. Alouatta discolor. UICN 2008. Llista Vermella d'espècies amenaçades de la UICN, edició 2008, consultada el 13-02-2009.
* ↑ Gregorin, R. (2006). (portuguès) Taxonomia e variação geográfica das espécies do gênero Alouatta Lacépède (Primates, Atelidae) no Brasil. Rev. Bras. Zool. 23(1).
# Temple maçònic de Vesta a les tres Torres

El temple maçònic de Vesta a les tres Torres, o en alemany Logenhaus Vesta zu den drei Türmen, és un temple maçònic a la ciutat de Boizenburg, a l'estat de Mecklemburg-Pomerània occidental d'Alemanya.
El temple és una antiga sinagoga, construïda el 1799 i eixamplada el 1864. La petita comunitat jueva de la ciutat de Boizenburg no va poder trobar els fons necessaris per al seu manteniment i va vendre'l el 1892 a la lògia maçònica Vesta zu den drei Türmen, que va ser fundada el 5 de juliol de 1822 i ocupà un primer temple al carrer Wallstrasse abans de transferir-se a l'antiga sinagoga vers la fi del segle xix. Està dedicat a Vesta, la dea romana de la llum o del foc, un element central de la simbologia maçònica.
El 1934, després de la machtergreifung pels nacionalsocialistes, l'edifici va ser expropiat i transformat en museu d'història local, i el 1980 en escola de música. Després de la reunificació alemanya el 1993, va ser restituït als seus propietaris d'abans de la Segona Guerra Mundial i recobrà la seva funció de temple maçònic. És un monument llistat.
Les façanes al carrer Kleine Wallstraße i el costat del canal del Boize són de maons; les façanes laterals són d'entramat de fusta.
* Façana occidental al carrer Kleine Wallstrasse
* El compàs i l'escaire, detall de la façana oriental
* Rètol a la façana de ponent
* El pont vers el temple damunt el Boize canalitzat

## Fonts
### Bibliografia

* Karl-Heinz Lock, Zwischen Winkel und Zirkel. Beiträge zur Geschichte der Freimaurerei in Mecklenburg-Vorpommern., Schwerin, Ed. Stock und Stein, 1995. 355 pàgines, ISBN 3910179495 (en català: Entre l'escaire i el compàs: contribucions a la història de la francmaçoneria a Mecklenburg-Pomerània Occidental).
* Vesta zu den drei Türmen.

### Referències

* ↑ Irene Diekmann (redacció) Wegweiser durch das jüdische Mecklenburg-Vorpommern, Potsdam, Verlag für Berlin-Brandenburg, 1998, ISBN 3-930850-78-8
* ↑ Spuren jüdischen Lebens», Links-Lang.de, pàgina web antifeixista per a Mecklemburg - Pomerània Occidental (en català: Traces de la vida jueua)
* ↑ Allgemeines Handbuch der Freimaurerei, Leipzig, Ed. F.A. Brockhaus, 1867-1900
* ↑ «Denkmalschutz und Denkmalpflege» Web del districte Ludwigslust-Parchim
# Airbus E-Fan X

L'Airbus/Rolls-Royce/Siemens E-Fan X és un avió elèctric/híbrid demostrador en curs de desenvolupament per Airbus, Rolls-Royce plc i Siemens. Fou anunciat el 28 de novembre del 2017 i segueix la línia d'anteriors demostradors d'aeronaus elèctriques per complir la Visió Flightpath 2050 de la Comissió Europea per al transport sostenible. Se substituirà un dels quatre turboventiladors Lycoming ALF502 d'un BAe 146 de proves per un motor elèctric de 2 MW de Siemens, adaptat per Rolls-Royce i impulsat pel seu turboeix AE2100, controlat i integrat amb una bateria de 2 t per Airbus.

## Referències

* ↑ Airbus, Rolls-Royce, Siemens (28 novembre 2017). "Airbus, Rolls-Royce, and Siemens team up for electric future" (en anglès). Nota de premsa.
* ↑ «E-Fan X - Electric Flight - Airbus» (en anglès), 01-07-2021. [Consulta: 3 gener 2023].
* ↑ «Airbus and RollsRoyce end E-Fan X hybrid-electric aircraft initiative». [Consulta: 3 gener 2023].
# Tribus índies del Riu Colorado

Les Tribus índies del riu Colorado és una unitat geopolítica consistent en quatre tribus distintes associades amb la reserva índia del Riu Colorado de les nacions índies mohaves, chemehuevi, hopi i navajo. La tribu combinada es regeix per un consell de nou membres supervisat per un cap tribal, secretari i tresorer escollits d'entre els membres del consell. Les quatre tribus segueixen mantenint i observant llurs formes tradicionals i identitats religioses i culturals úniques.
Llurs reserves 1.119,4445 km² de terra als comtats de Riverside i San Bernardino a Califòrnia i La Paz a Arizona. Avui hi ha 3.500 membres actius de les tribus. Estan ubicats a les comunitats dels voltants de Parker i Poston. El cens del 2000 registra una població de 9.201 persones residents a la reserva. L'economia principal de les tribus es deriva de la indústria agrícola, del cultiu del cotó, alfals i sorgo. Recentment s'hi ha afegit el turisme amb l'obertura de la Bluewater Resort and Casino. La comunitat més gran és la ciutat de Parker.

## Membres notables

* Jacoby Ellsbury (1983), jugador de beisbol dels Boston Red Sox de la Major League Baseball

## Comunitats

* Big River
* Bluewater (Arizona)
* Bluewater (Califòrnia)
* Parker (Arizona)
* Poston

## Enllaços externs

* Colorado River Reservation, Arizona/California Arxivat 2020-02-11 at Archive.is United States Census Bureau
# Aire líquid

L' aire líquid està compost d'aire que ha estat liquat mitjançant aplicació d'alta compressió en pistons i posteriorment refredat a molt baixes temperatures. Ha de ser conservat en un vas Dewar a temperatura ambient, l'aire líquid absorbeix ràpidament la calor i és aquesta la raó per la qual es converteix ràpidament al seu estat gasós. S'empra generalment en la refrigeració d'altres substàncies, així com a font de nitrogen, oxigen, argó, i altres gasos inerts.

## Propietats

L'aire líquid té una densitat d'aproximadament 870 kg/m $^3$, encara que aquesta densitat nominal pot ser diferent en molts casos depenent de la composició elemental de l'aire. Ja que com l'aire gasós té un 78% de volum de nitrogen i un 21% d'oxigen, la densitat de l'aire líquid en composició estàndard és calculada tenint en compte la composició decimal de les densitats en estat líquid dels respectius components de l'aire líquid.
El punt de fusió és -216.2 °C i el punt d'ebullició és -194.35 °C.

## Producció de l'aire líquid

Hi ha diversos processos per a la destil·lació de l'aire líquid, però un dels més comuns i emprats amb més freqüència per la indústria és el cicle de dues columnes de Carl von Linde que empra l'efecte Joule-Thomson. En aquest mètode l'aire és injectat a alta pressió> 60 psig (520 kPa) a la columna inferior, i és separat en nitrogen pur i una alta concentració d'oxigen, ambdós en estat líquid. El líquid a temperatura molt baixa i obtingut a la columna inferior és injectat a la columna superior que opera a una pressió baixa <10 psig (170 kPa), en ella passa la separació final entre el nitrogen pur i l'oxigen pur. Se sol treure el gas argó del mitjà de la segona columna per a posteriors purificacions. S'obtenen així l'aire líquid en els anomenats cicles de Linde (isentàlpic) i de Claude (isentròpic).

## Usos

Els usos més freqüents de l'aire líquid són la refrigeració industrial (per exemple es fa servir per refrigerar els dispositius de superconductivitat) i de dispositius de laboratori (fonamentalment detectors i càmeres d'infraroig, detectors, etc.), Alguns inventors com l'enginyer francès Guy Negre que figura com a l'inventor d'un automòbil que es propulsa amb aire líquid, aplicacions diverses de criònica, l'obtenció d'oxigen i nitrogen i alguns gasos nobles (tots ells en estat líquid). Posseeix a més diversos usos en medicina, esterilització d'instruments.

## Vegeu també

* Nitrogen líquid
* Oxigen líquid.
* Criogènia
* Gas a pressió

## Referències

* 20Air% 20Data% 20Sheet.pdf Dades criogènics l'Aire líquid (Format PDF)
* 20LIQUIDO.pdf Dades de Seguretat (En castellà i format PDF)
# Pontia

Pontia és un gènere de lepidòpters papilionoïdeus de la família dels pièrids (Pieridae) amb dues espècies als Països Catalans. La majoria de les espècies del gènere Pontia tenen una distribució holàrtica incloent-hi els Països Catalans.

## Taxonomia

Espècies llistades alfabèticamentː
* Pontia beckerii (Edwards, 1871)
* Pontia callidice (Hübner, 1799-1800)
* Pontia chloridice (Hübner, 1808-1813)
* Pontia daplidice (Linnaeus, 1758)
* Pontia davidis (Oberthür, 1876)
* Pontia distorta (Butler, 1886)
* Pontia dubernardi (Oberthür, 1884)
* Pontia edusa (Fabricius, 1777)
* Pontia extensa (Poujade, 1888)
* Pontia glauconome (Klug, 1829)
* Pontia helice (Linnaeus, 1764)
* Pontia kozlovi (Alphéraky, 1897)
* Pontia occidentalis (Reakirt, 1866)
* Pontia protodice (Boisduval & Le Conte, 1830)
* Pontia sherpae Epstein, 1979
* Pontia sisymbrii (Boisduval, 1852)
* Pontia stoetzneri (Draeseke, 1924)
* Pontia venata (Leech, 1891)

## Galeria

* Pontia edusa
* Pontia callidice
* Pontia callidice
* Pontia daplidice
* Pontia occidentalis
* Pontia protodice - Femella
* Pontia protodice - Mascle

## Referències

* ↑ Pontia funet.fi

## Enllaços externs

* Biodiversidad Virtual: Pontia (castellà)
* Papallones i Arnes d'Amèrica del Nord Pontia (anglès)
* Papallones d'Amèrica Pontia (anglès)